Shell Grotto

A Shell Grotto egy kagyló- és csigaházakból díszesen kirakott földalatti járat, amely az angliai Margate (Kent) egyik legfontosabb nevezetessége. A barlang oldalfalainak és íves boltozatának szinte a teljes felületét körülbelül 4,6 millió darab tengeri kagylóból készült mozaik borítja, amely összesen körülbelül 190 négyzetmétert fed be. A járatot 1835-ben fedezték fel, de korát és az alkotás célját eddig nem sikerült megállapítani. A kagylóbarlang I. fokozatú (Grade I-listed) műemlék és nyilvánosan látogatható. Leírása A Shell Grotto egy körülbelül 2,4 méter magas és 21 méter hosszú földalatti járatból áll, amely egy téglalap alakú helyiségben végződik, amelyet oltárkamrának neveznek és mérete körülbelül 5 × 6 méter alapterületű. Az üreg teljes egészében a föld alatt van, amely a barlanghoz kapcsolódó kis múzeumból és ajándékboltból lefelé vezető krétából kifaragott lépcsőkön lehet megközelíteni. A lépcsők egy szűk, körülbelül egy méter széles átjáróhoz vezetnek amely a sziklán keresztül kanyarog egy boltívig. Innentől kezdve a falakat és a csúcsíves mennyezetet kagylókból készült mozaik borítja. A járat egy körfolyosóhoz, a rotundához vezet melynek másik oldalához egy kupola az ún. dóm csatlakozik, amely némi napfényt enged be a szerkezetbe. A kupola alaprajza egy egyenlő oldalú háromszög, mely a rotunda két oldalán egy-egy ívvel csatlakozik. Az oldalsó két ív a rotundához, míg egy harmadik boltív egy kanyargós átjáróhoz, a szerpentin folyosóhoz vezet. Ez a folyosó ívelt falaival és boltozataival változatos kialakítású mozaikokban gazdag. A kanyargós átjáró végén egy boltív vezet a négyszögletes kamrához, melyben az oltár található. A dekoráció geometrikus karaktert ölt, de mégis finoman megtervezett és kivitelezett. A témák főként a csillagok és a nap. A helyiség fókuszpontja, az oltár, amely a bejárati ívre néző íves fülke. Az építmény rendeltetése ismeretlen, de számos különböző elmélet az elmúlt 3000 év vagy még régebbi időszakra datálja az építését. Több teória is létezik, amely szerint a templomosok vagy társaik építették valamikor az 1100-as évek közepén. Vagy a rómaiak építhették, esetleg a középkorban keletkezett és szabadkőműves rituálékra használták. Egyes feltételezések szerint egy hóbortos gazdag ember építette a 18. vagy 19. században. Mások szerint egy történelem előtti csillagászati naptár volt. A mozaikban leggyakrabban használt fésűkagylók és osztrigák helyi eredetűek. A mozaik nagy része lapos sziklából van kialakítva, ami a háttérkitöltés kialakítására szolgál az alkotások között. Ez a kagyló azonban helyben ritkán található meg, ezért valószínűleg Southampton nyugati partjainál gyűjtették össze, ahol bőségesen megtalálható. A kagylókat a falhoz és egymáshoz rögzítő kötőanyag, egy halalapú ragasztó lehetett. Története A barlang történetéről szóló beszámolók ellentmondásosak, bár a legtöbben egyetértenek abban, hogy 1835-ben James Newlove és fia egy kacsatavat ásva véletlenül fedezték fel. Ásás közben a föld egyszercsak beszakadt és egy üreg tátongott előttük. A helyiek nem tudtak a létezéséről és az építményben sem találtak semmilyen feliratot, ábrát, vagy bármilyen utalást az építőkre. Még azt sem lehet tudni, hogy mikor készült. Az első írásos utalás a Shell Groto-ra a Kentish Gazette angol hetilap 1838. május 22-i cikkében jelenik meg, amely a kagylóbarlang közelgő megnyitását a nyilvánosság számára vonzó látványosságként jelenti be. Felfedezése óta magántulajdonban van. 1932-ben új tulajdonos vette át a barlangot. A gázvilágítást, amely az elmúlt kilencven évben megfeketítette a színes kagylók felületét, elektromos világításra cserélték. A tisztítási tesztek azt mutatják, hogy a kagylóhéjak többsége elvesztette színét a szennyeződések alatt, amely így fehér színű. Az építményt a víz behatolása is megszenvedte, de 2012-ben az English Heritage céggel közösen végrehajtott ötéves állagmegőrzési program nyomán levették a veszélyeztetett épületek listájáról. A megrongálódott mozaikok pótlásának terve – a Cocarde projekt – 2012-ben indult. Képgaléria Jegyzetek Források ↑ Kuriositas: "The Mystery of the Margate Shell Grotto" (angol nyelven). kuriositas.com. Hozzáférés: 2018. december 7.. ↑ Toochee: Toochee. "Rejtélyes Kagyló-barlang" (magyar nyelven). toochee.reblog.hu. Hozzáférés: 2015. június 8.. ↑ Miles&Meals: Fodor Réka. "Így néz ki egy barlang, ami kagylókkal van kirakva" (magyar nyelven). milesandmeals.cafeblog.hu. Hozzáférés: 2015. augusztus 10.. További információk A Shell Grotto hivatalos weboldala A titokzatos kagylóbarlang – Vajon mi a titka? Pötyi pez adagolója Fordítás Ez a szócikk részben vagy egészben a Shell Grotto, Margate című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.